Stadiu Àncilu Massiminu

Lu stadiu Àncilu Massiminu di Catania, canusciutu ancora oggi comu stadiu Cìbali dû nomi dû quartieri unni s'attrova, è lu stadiu polispurtivu dâ citati unni joca lu Catania Football Club. Dû 2002 è intitulatu a Àncilu Massiminu, lu storicu prisidenti russazzurru tra lu 1969 e lu 1996. È statu macari la casa di l'Atletico Catania e dâ Jolly Componibili Catania (squatra di cùlciu fimminili ca vincìu lu scudettu ntô 1978). È lu terzu stadiu dâ Sicilia pi capienza doppu chiddi di Missina e Palermu. Stòria Vinni custruitu a pàrtiri dû 1935 supra pruggettu di l'architettu Raffaele Leone e vinni inauguiratu lu 28 di nuvèmmiru dû 1937 cu la partita di Seri C tra Catania e Foggia (finìu 1-0). Battezzatu comu "Polisportivo di Cibali", ntô 1940 vinni ciamatu "Italo Balbo", ma doppu la fini dû fascismu turnau ô nomi urigginali. Lu 4 di giugnu 1961 fù lu tiatru dâ famusa sprissioni «Clamoroso al Cibali!», diciuta pi la vittòria dû Catania contru l'Inter di Helenio Herrera. Ntô 2023 lu stadiu fu ristrutturatu tuttu: mìsiru 20.881 seggiulini novi (russi e azzurri), fìciru la pista d'atlètica nova a 8 corsii, tabilluni luminusu novu e spugghiatori muderni. Capienza Doppu li travagghi dû 2023, li posti sunnu: Tribuna A: 3.306 Tribuna B: 4.448 Curva Sud: 5.663 Curva Nord: 6.256 Setturi Ospiti: 1.208 Tutali: 20.881 Evènti Càlciu La Nazziunali taliana jocau du' voti ô Massiminu: 1998: Italia - Slovacchia 3-0 2002: Italia - USA 1-0 Concerti Assai artisti famusi cantaru ô Cìbali: Claudio Baglioni (1985 e 2003) R.E.M. (1995 - ùnica tappa in Italia) Luciano Ligabue (2014) Ultimo (2022) Trasporti Si pò agghicari cu l'autubussi AMTS o cu la Metrupulitana di Catania (firmati Cìbali o Milu). Noti